als_Latn dik_Latn ron_Latn
RAPORTI I PLOTE/ Lëvizja Mjaft: Basha realizoi vetëm 15 premtime nga 85 që bëri për Tiranën në 2011Në fokus e Shtunë, 14 Mars, 2015 | 08:49 am
Kryetari i Bashkisë së Tiranës, Lulzim Basha në katër vite të drejtimit të këtij institucioni rezulton të ketë përmbushur vetëm 15 premtime nga 85 që bëri në fushatën elektorale.
Ky përfundim del në një raport të lëvizjes Mjaft, e cila ka analizuar të gjitha premtimet e bëra katër vite më parë.
“Në bazë të deklaratave elektorale të Z. Basha në hapjen e fushatës, por edhe gjatë saj, janë evidentuar në total 85 premtime të ndara në 6 kategori. Kategoritë janë: Mjedisi, Zhvillimi Ekonomik Lokal, Turizmi Kultura Sporti, Kujdesi Social, Arsimi dhe Infrastruktura. Nga analizimi i të gjitha këtyre premtimeve rezultojnë se në total 15 premtime konsiderohen të realizuara, 6 premtime rezultojnë të realizuara pjesërisht, 4 premtime konsiderohen të pamatshme, dhe 60 premtime mbeten të parealizuara”, thuhet në raportin e Mjaft.
Premtimet e Bashës
MJEDISI
- Qytetarët e Tiranës do të jetojnë në një prej qyteteve më të pastra në Europë- i parealizuar
- Mbetjet në të gjitha zonat e qytetit, do të vendosen kontenierë të mëdhenj e të vegjël, dhe do të zbrazen dy herë në ditë- i realizuar
- Do të ketë teknika të grumbullimit të diferencuar të mbetjeve, ndarja në tre kazanë mbetje plastike, mbetje qelqi dhe mbetje letre, me qellim rritjen e shkallës së riciklimit- i parealizuar
- Ujërat e zeza nuk do të derdhen më në Lumin e Tiranës, por do të përpunohen- i parealizuar
ZHVILLIMI EKONOMIK LOKAL
- 1. Në dy vitet e para do të mundësojë krijimin e 30 mijë vendeve të reja të punës për qytetarët e Tiranës- i pamatshëm
- 2. Bizneset do të lirohen nga pesha e 60 taksave e tarifave vendore dhe do të përfitojnë uljen 2-5 herë më shumë të normës së taksave/tarifave që mbesin- pjesërisht i realizuar
- Thjeshtëzim i proçedurave administrative për bizneset
- 4. Do të lehtësohen proçedurat për marrjen e lejeve, licencave, strehimit, regjistrimit e shërbime të tjera, me qëllim rritjen e shpejtësisë, transparencës dhe efiçencës së proçeseve dhe shërbimeve administrative- i realizuar.
- 5. Krijimi i parqeve industriale dhe përdorimi i formave të ndryshme të partneritetit publik-privat do ndihmoj bizneset- i parealizuar
- 6. Krijim i një sistemi bashkiak të informacionit mbi tregun e punës, për lehtësim të kontakteve mes punëdhënësve dhe punëmarrësve- i parealizuar
- 7. Do të krijohen mundësi për praktika mësimore pranë Bashkisë dhe gjithë rrjetit institucional apo partnereve privatë te saj- pjesërisht i realizuar
- 8. Do zgjerohet arsimi dhe trajnimi professional- i realizuar
- 9. Do të forcohet disiplina fiskale vendore dhe do të zgjerohet baza e taksapaguesve- i parealizuar
- 10. Do të thellohet decentralizimi fiscal- i parealizuar
- 11. Do të rriten me të paktën 2,5 herë të ardhurat e Bashkisë- të parealizuar
- Do të orientohen shpenzimet e Bashkisë në kryerjen e investimeve në infrastrukture dhe shërbime prioritare, pesha e tyre do të kalojë nivelin e 40% të buxhetit, ndërsa do të ulet ndjeshëm pesha e shpenzimeve për paga dhe ato administrative- i parealizuar
- 13. Do të ketë transparencë publike për politikat fiskale dhe buxhetin, në formulim, zbatim dhe vlerësim- i realizuar.
- 14. Do të krijohet Agjencia Bashkiake e Mbrojtjes së Konsumatorit- i realizuar
- Do të kontrollohen, raportohen dhe turpërohen në publik çdo spekulues me çmimet në Tiranë, nga buka dhe karburanti tek strehimi dhe shërbimet- I parealizuar.
- 16. Konsultime me qytetarët e Tiranës me referendumet lokale, diskutimet dhe takimet publike. Çdo të premte, Bashkia do të presë çdo qytetar- pjesërisht i realizuar
- 17. Do të ngrihen qendrat e informimit në të gjitha njësitë bashkiake dhe në Bashkinë e Tiranës përmes një sistemi monitorimi elektronik on-line. Ne këto qendra mund të raportohet elektronikisht e kështu do të matet produkti dhe rezultatet, përfshirë vlerësimin e kënaqësisë së qytetarëve dhe bizneseve për këto shërbime- i parealizuar
- 18. Bashkia do të shpërndajë kompetencat për të fuqizuar rolin e minibashkive dhe rolin e banoreve të blloqeve e të pallateve. Do t’iu kalohen në kompetencë njësive bashkiake administrimi i infrastrukturës dytësore dhe shërbimeve publike të drejtpërdrejta për qytetaret e bizneset, si dhe kompetencat e caktimit dhe mbledhjes së të ardhurave e të administrimit të fondeve, përfshirë një fond të veçante për ndërhyrje të shpejta mirëmbajtjeje dhe rehabilitimi- i realizuar.
- 19. Çdo lek që Bashkia shpenzon, duke përfshirë rrogat e punonjësve dhe çdo kontrate që lidhet do të publikohet ne faqen zyrtare të internetit- i parealizuar
- 20. Do të vendosim një linjë telefonike antikorrupsion, si masë në luftën kundër korrupsionit- i parealizuar
TURIZMI, KULTURA, SPORTI
- 1. Do të krijohet Rrjeti i Destinacioneve të Integruara Turistike të zonës së Tiranës- i parealizuar
- 2. Do të hapet zyra e turizmit për qytetin e Tiranës- i realizuar.
- 3. Do të ngrihen Galeria, Filarmonia dhe Muzeu i qytetit- pjesërisht i realizuar.
- 4. Do të financohen gara sportive mes shkollave të Tiranës- i realizuar
- 5. Do të rikthehen të gjitha ambientet sportive- i paqartë dhe i pamatshëm.
- 6. Do të ndërtohen me dhjetëra ambiente të reja sportive dhe palestra të mrekullueshme, për t’i dhënë qytetarëve të Tiranës cilësinë e jetës që meritojnë- i realizuar.
- 7. Do të bëhet shpallja dhe vlerësimi si identitet lokal i qytetit i Klubit Sportiv “Tirana” dhe mbështetja e fuqishme jo vetëm financiare por edhe në riorganizimin e strukturave drejtuese – menaxhuese- i realizuar.
- 8. Do të investohet në ndërtimin e një qendre Multifunksionale Sportive Publike e cila do të jetë moderne, dhe e hapur për të gjithë qytetarët e Tiranes- i parealizuar.
- 9. Do të ndërtohet në çdo Njësi Bashkiake të paktën një qendër rekreativesportive publike për të gjitha moshat- i parealizuar
KUJDESI SOCIAL
- 1. Grupet në nevojë do të përfitojnë shumë shërbime bashkiake, duke përfshirë transportin urban falas- i parealizuar
- 2. Do të lehtësohen proçedurat e regjistrimit për kategoritë në nevojë- i parealizuar.
- 3. Duke filluar nga vera 2012, Bashkia do të financojë shkolla dhe kopshte verore për të gjithë fëmijët, nënat e të cilëve janë në marrëdhënie pune- i parealizuar
- 4. Do të shqyrtojmë një paketë stimuluese për gratë në marrëdhënie pune- i parealizuar.
- 5. Do hartohen dhe aplikohen programe të posaçme atraktive për të ulur nivelin e braktisjes së shkollës nga fëmijët romë apo të familjeve në nevojë- i parealizuar
- 6. Do te emërohet së pari nëpunësja/i gjinore në Bashkinë e Tiranes- i realizuar
- 7. Do të ngrihet dhe funksionoje Zyra e Barazisë Gjinore dhe linja telefonike 24 orëshe- pjesërisht i realizuar
- 8. Do të mundësohet një mjedis i shëndetshëm- i paqartë dhe i pamatshëm
- 9. Do të shumëfishohen qendrat e kujdesit parësor veçanërisht në zonat ku ato mungojnë si; Don Bosko, Komuna e Parisit, Rruga Jordan Misja, Uzina Dinamo- i parealizuar
- 10. Spitali i Sanatoriumit do të shndërrohet në një spital modern vetëm për qytetaret e Tiranës dhe njësive vendore fqinje, që do të ofrojë shërbim me shtretër dhe në të njëjtën kohë edhe shërbim të specializuar ambulator- i parealizuar
- 11. Do të ngrihet dhe zgjerohet rrjeti i qendrave sociale komunitare shumë- funksionale, përfshirë shërbimet shëndetësore kurative dhe parandaluese brenda tyre- i realizuar
- 12. Do të investohet për ngritjen e qendrave diagnostikuese mobile- i parealizuar
ARSIMI
- 1. Do të eliminohet mësimi me dy turne- i parealizuar
- 2. Fëmijët e Tiranës të shkollohen në kushte të mira, me klasa me më pak se 30 nxënës- i parealizuar
- 3. Do të pajisen me sistem ngrohje qendrore të gjitha shkollat- i parealizuar
- 4. Do të ofrohet internet në çdo hapësirë të qytetit- i parealizuar
- 5. Do të ndërtohet një Bibliotekë Universitare Bashkiake, brenda vitit të pare- i parealizuar
- 6. Do caktohen sheshe të reja ndërtimi për shkolla, në çdo zonë në Tiranës- i parealizuar
- 7. Do të ndërtohen më shumë kopshte, shkolla fillore, nëntëvjeçare, të mesme, profesionale dhe godina universitare- pjesërisht i realizuar
- 8. Do të aplikohet Karta Studentore Bashkiake, me të cilën ofrohet transport falas dhe tarifa të reduktuara për shërbimet- të parealizuar
- 9. Do të ofrohen, çdo vit, 100 bursa për studentët ekselentë dhe 500 bursa për studentët në nevojë të Tiranës- i parealizuar
- 10. Do të ndërtohet një Kampus i ri Universitar për UT në hapësirën mes Fakultetit Ekonomik-Filiologjik- i parealizuar
- 11. Do të ndërtohet një kampis universitar i ri për Universitetin Politeknik- i parealizuar.
- 12. Do të ngrihet çmimi bashkiak për 10 diplomat më të mira universitare, studentët e të cilëvë do të punësohen në Bashki- i parealizuar
INFRASTRUKTURA
- 1. Do të forcohet dhe aktivizohet sistemi i mbikëqyrjes dhe inspektimit të punimeve ndërtimore- i parealizuar
- 2. Brenda një periudhe 1 vjeçare do të sigurojë informacionin e duhur për sigurinë e objekteve të banimit nga pikëpamja (i) konstruktive, dhe (ii) infrastrukturore dhe mbi këtë bazë do të filloj një program masiv rikuperimi- i parealizuar
- 3. Bashkia do të ndërtojë një program të veçantë të promovimit të normave dhe standardeve të sigurisë në ndërtim- i parealizuar
- 4. Do tu imponohen, ndërtimeve në proçes, standardet e sigurisë- i parealizuar
- 5. Ndërtimet e reja do të kryhen vetëm duke respektuar standardet dhe do të mbahen të dhëna për performancën e ndërtuesve e do të ndëshkohen shkelësit e këtyre normave të sigurisë ndërtimore- i pamatshëm
- 6. Do të dyfishohen hapësirat me gjelbërim- i parealizuar
- 7. Do të shpëtohen nga prishja apo zënia e ndërtimeve, si dhe do rehabilitohen e sipërfaqeve te gjelbra ekzistuese.
- 8. Do të ndërtohen parqe të reja dhe zona argëtuese në shumë nga zonat e qytetit ku ekzistojnë ende hapësira të lira.
- 9. 9 Do të kushtëzohen ndërtimet në mënyrë që të gjithë të shfrytëzojnë sa me shumë çdo mundësi për shtim të gjelbërimit dhe mjediseve çlodhëse e argëtuese, kulturore e sportive- të parealizuara
- 10. Do të ndërtohet Parku tjetër i Madh i Tiranës- i parealizuar
- 11. Do të rehabilitohet Parkut i Dajtit- i parealizuar
- 12. Do të ndërtohet Korridori Rekreativ i Lumit të Tiranës- i parealizuar
- 13. Bashkia do të hartojë një Plan Bashkëkohor Rregullues për qytetin brenda vitit të parë qeverisës- i realizuar
- 14. Do të hartohet një strategji për të rigjallëruar sektorin ndërtimor dhe duke e vënë atë në shinat e standardeve dhe cilësisë së shërbimit për qytetarët- i parealizuar.
- 15. Do të hartohet një strategji për të pasur një ekonomi dhe investime të larmishme në Tiranë, duke tërhequr investime jo vetëm për banim por edhe për hoteleri, universitete e shkolla, qendra tregtare, kinema, qendra kulturore dhe park teknologjik. Do të hartohet një plan i qartë se si të ndërhyhet në çdo lagje banimi për një planifikim real dhe rritje të cilësisë së jetesës në blloqe banimi- i parealizuar.
- 16. Do të lehtësohet dhe zgjidhet kaosi i trafikut dhe lëvizje e lehtë, e shpejtë dhe e sigurt e këmbësorëve dhe automjeteve në të gjithë qytetin- i parealizuar
- 17. Do të ndërtohet Unaza e Madhe- i parealizuar.
- 18. Do të ndërtohet një sistem i ri Tramvaji për kryeqytetin- i parealizuar
- 19. Qytetarët do të ecin në rrugë e trotuare cilësore të rehabilituar, do të çlirohen trotuaret nga zëniet abusive- i parealizuar.
- 20. Do të hapen akse të reja rrugore të qytetit dhe pika hyrëse e dalëse të tij, si dhe do krijohen lidhje të reja të akseve rrugore parësore me ato dytësore- i parealizuar
- 21. Do të ndërtohen mbikalime, nënkalime, si dhe parkime nëntokësore- i parealizuar
- 22. Do të ngrihet një sistem qarkullimi e menaxhimi i trafikut i monitoruar online- i realizuar
- 23. Do i jepet përparësi trotuareve, korsive për transportit urban dhe biçikletave dhe do të bëhen përshtatjet për nevojat e individëve me aftësi të kufizuara- i parealizuar
- 24. Do të funksionojnë linja moderne të transportit urban falas për fëmijët, të moshuarit dhe shtresat në nevojë- i parealizuar
- 25. Do të rehabilitohen rrugët pa ndriçim, në shumë zona të qytetit- i parealizuar
- 26. Do të zhvendoset Stacioni i Trenit dhe do të ndërtohet aty stacioni interurban i automjeteve- i parealizuar.
- 27. Do të ndërtohen të paktën dy nënkalime për të lidhur dy zonat e banimit përgjatë segmentit rrugor nga “Zogu i Zi” deri tek Dogana- i parealizuar
- Do të shtrihet Bulevardi nga Stacioni i Trenit deri tek Bregu i lumit, ç’ka do të sjell zhvendosjen e hekurudhës- i parealizuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn